Φέρεντς Μαντλ

Ο Φέρεντς Μαντλ (ουγγρ. Ferenc Mádl, 29 Ιανουαρίου 1931 – 29 Μαΐου 2011)Elhunyt Mádl Ferenc Index.hu ήταν Ούγγρος καθηγητής της Νομικής και πολιτικός, που υπήρξε Πρόεδρος της Ουγγρικής Δημοκρατίας, από τις 4 Αυγούστου 2000 μέχρι τις 5 Αυγούστου 2005. Προγενέστερα είχε διατελέσει υπουργός άνευ Χαρτοφυλακίου από το 1990 έως το 1993 και υπουργός Παιδείας της Ουγγαρίας από το 1993 έως το 1994, στις συντηρητικές κυβερνήσεις των Γιόζεφ Άνταλ και Πέτερ Μπόρος.

Ο Μαντλ ήταν επίσης υποψήφιος για το αξίωμα του Προέδρου το 1995.

Σπουδές
Ο Μαντλ γεννήθηκε στο χωριό Μπαντ (Bánd) της δυτικής Ουγγαρίας και πήρε πτυχίο από τη Νομική Σχολή του Πανεπιστημίου της Βουδαπέστης το 1955. Το διάστημα 1961-1963 σπούδασε στο Τμήμα Διεθνούς Συγκριτικού Δικαίου του Πανεπιστημίου του Στρασβούργου. Αρκετά χρόνια αργότερα, το 1974 πήρε και διδακτορικό με τη διατριβή του «Η εταιρεία και ο οικονομικός ανταγωνισμός στο δίκαιο της ευρωπαϊκής οικονομικής ολοκληρώσεως». Εργαζόταν ήδη από το 1955 ως νομικός υπάλληλος και από το 1956 στην Ουγγρική Ακαδημία Επιστημών, της οποίας πολλά χρόνια αργότερα, το 1993, έγινε μέλος (ακαδημαϊκός).

Στις επιστημονικές του ενασχολήσεις, ο Μαντλ επικεντρώθηκε σε θέματα αστικού δικαίου, ιδιωτικού διεθνούς δικαίου και νομικών προβλημάτων σχετικών με τις διεθνείς οικονομικές σχέσεις, καθώς και σε θέματα ευρωπαϊκού δικαίου.

Σταδιοδρομία
Ο Φ. Μαντλ διετέλεσε μέλος της Ακαδημίας Διεθνούς Εμπορικού Δικαίου του Χάρβαρντ από το 1985, ενώ από το 1988 ήταν μέλος της καθοδηγητικής επιτροπής του Διεθνούς Ινστιτούτου για την Ενοποίηση του Ιδιωτικού Δικαίου (UNIDROIT) στη Ρώμη. Εκτός αυτών, υπήρξε επιμελητής και συντάκτης αρκετών επιστημονικών περιοδικών. Από το 1985 ήταν καθηγητής στο Τμήμα Διεθνούς Ιδιωτικού Δικαίου στο Πανεπιστήμιο της Βουδαπέστης. Υπήρξε επίσης επισκέπτης καθηγητής σε πολλά ξένα πανεπιστήμια και έγραψε αρκετά βιβλία.

Χωρίς να γίνει ποτέ μέλος κάποιου κόμματος, συμμετείχε στην πολιτική ζωή της χώρας του μετά την πτώση του κομμουνιστικού καθεστώτος το 1989. Από τις 23 Μαΐου 1990 έως τις 22 Φεβρουαρίου 1993 ήταν υπουργός άνευ Χαρτοφυλακίου. και βοήθησε στον προσδιορισμό των στόχων της πολιτικής του κράτους για την επιστήμη, ενώ αντιπροσώπευσε την κυβέρνηση και τον πρωθυπουργό σε διεθνείς οργανισμούς.

Από τις 22 Φεβρουαρίου 1993 έως τις 15 Ιουλίου 1994 ήταν υπουργός Παιδείας και Πολιτισμού της Ουγγαρίας.Bölöny, József – Hubai, László: Magyarország kormányai 1848-2004, Akadémiai Kiadó, Βουδαπέστη 2004 (5η έκδοση), σελ. 389 Σύντομα μετά, το 1995, ήταν ο υποψήφιος τριών κομμάτων της ενωμένης αντιπολιτεύσεως για την Προεδρία της χώρας. Από το 1999 ήταν μέλος του επιστημονικού συμβουλευτικού σώματος για την κυβέρνηση του Βίκτορ Όρμπαν. Τον Σεπτέμβριο του ίδιου έτους τιμήθηκε με το γαλλικό παράσημο της Λεγεώνας της Τιμής.

Στις 3 Μαΐου του 2000 ο Μαντλ προτάθηκε από το κόμμα Φίντες και το μικρό συντηρητικό κόμμα FKGP για το αξίωμα του Προέδρου της Δημοκρατίας, πρόταση την οποία αποδέχθηκε. Η Εθνοσυνέλευση της Ουγγαρίας εξέλεξε τον Φέρεντς Μαντλ Πρόεδρο της Δημοκρατίας στις 6 Ιουνίου 2000 και ανέλαβε καθήκοντα στις 4 Αυγούστου του ίδιου έτους. Μετά το τέλος της πενταετούς θητείας του, δεν θέλησε να είναι και πάλι υποψήφιος για την Προεδρία.Mádl nem akar újra köztársasági elnök lenni - a Fidesz bizakodik Ma.hu Τον διαδέχθηκε ο Λάσλο Σόλιομ.

 Επιλεγμένη εργογραφία 
 A deliktuális felelősség a társadalom és a jog fejlődésének történetében (1964)
 Az Európai Gazdasági Közösség joga (1974)

 Összehasonlító nemzetközi magánjog (1978)
 The Law of Transactions (1982)
 A külgazdaság és a nemzetközi beruházások joga (1988)
 Το κεφάλαιο «State and Economy» στην International Encyclopedia of Comparative Law, εκδ. Mohr Siebeck GmbH & Co. KG, Tübingen, τόμος XVII, 1989
 State and Economy in Transformation (1997)
 EU Integration Process – Enlargement and Institutional Reforms (1997)
 Magyar nemzetközi magánjog és a nemzetközi gazdasági kapcsolatok joga (με τον Lajos Vékás, 1985-2004)
 Az európai örökség útjain (1995)
 Állam és gazdaság – Forradalom a jog útján a közép- és kelet-európai országokban (1997)
 Quo vadis, Európa? (2004)

 Προσωπική ζωή 
Ο Φέρεντς Μαντλ ήταν έγγαμος, με την Ντάλμα Μαντλ, το γένος Νέμετυ, και απέκτησαν έναν γιο, τον ΑντράςBlikk - Zsuzsanna Scherer - Mádl Ferencék félnek Anna kutyájától και τρία εγγόνια. Ο Φ. Μαντλ απεβίωσε σε ηλικία 80 ετώνFormer Hungarian President Ferenc Madl dies  Xinhuanet, το 2011, ενώ η σύζυγός του πέθανε δέκα χρόνια αργότερα. Ο Μαντλ τάφηκε με στρατιωτικές τιμές στο Κοιμητήριο Κερεπέσι της Βουδαπέστης στις 7 Ιουνίου 2011 το απόγευμα.Former president to be buried with military honors on June 7  Politics.hu

Παραπομπές

Κατηγορία:Πρόεδροι της Ουγγαρίας
Κατηγορία:Υπουργοί της Ουγγαρίας
Κατηγορία:Μέλη της Ουγγρικής Ακαδημίας Επιστημών
Κατηγορία:Ιππότες της Λεγεώνας της Τιμής
Κατηγορία:Αποδέκτες του Τάγματος του Λευκού Αετού (Πολωνία)